钦定古今图书集成/方舆汇编/边裔典/第122卷 > 盐铁论 > 《本议》
## 钦定古今图书集成/方舆汇编/边裔典/第122卷 > 盐铁论 > 《本议》

大夫曰：“匈奴背叛不臣，数为暴于边鄙。备之则劳中国之士，不备则侵盗不止。先帝哀边人之久患，苦为虏所系获也，故修障塞，饬烽燧、屯戍以备之。边用度不足，故兴盐铁，设酒榷，置均输，蕃货长财，以佐助边费。今议者欲罢之，内空府库之藏，外乏执备之用，使备塞乘城之士，饥寒于边，将何以澹？”〈古“赡” 字。〉之罢之不便也。

《文学》曰：孔子曰：“有国有家者，不患寡而患不均，不患
贫而患不安。故天子不言多少，诸侯不言利害，大夫
不言得丧。畜仁义以风之，广德行以怀之。是以近者
亲附，而远者说服。故善克者不战，善战者不师，善师
者不陈。修之于庙堂而折冲还师。王者行仁政，无敌
于天下，恶用费哉！”

大夫曰：“匈奴桀黠，擅恣入塞，犯厉中国，杀伐郡县。朔方都尉甚悖不轨，宜诛讨之日久矣。陛下垂大惠，哀元元之未澹，不忍暴士大夫于原野，纵然被坚执锐，有北面复匈奴之志。又欲罢盐铁均输，忧边用，损武略，无忧边之心，于其义未便也。”

《文学》曰：“古者贵以德而贱用兵。孔子曰：‘远人不服，则
修文德以来之，既来之则安之’。今废道德而任兵革，
兴师而伐之，屯戍而备之，暴兵露师，以支久长，转输
粮食无已，使边境之士饥寒于外，百姓劳苦于内，立
盐铁始张利官以给之，非长策也，故以罢之为便也。”